Brussel (NTB-Andreas Bondevik): EFTA-domstolen mener forbudet mot synlig tobakk kan bryte med EØS-avtalen, men gir staten støtte i at forbudet kan ha en helsemessig gevinst. Tobakksprodusenten Philip Morris Norge (PMN) saksøkte i fjor vår staten fordi selskapet mener forbudet mot synlig tobakk i butikkene bryter med EØS-avtalen og legger restriksjoner på konkurransen. Oslo tingrett ba i fjor EFTA-domstolen i Luxembourg om en rådgivende uttalelse på om forbudet er en restriksjon på import av tobakksvarer. Den ønsket også å vite hva som skal til for at en slik restriksjon eventuelt er lovlig med en helsemessig begrunnelse.